
[bookmark: _GoBack]* На 20 октомври, 2017 г., в Зала "България" Сичфоничният оркестър на Българското национално радио ще представи световната премиера на Концерт за две пиана и оркестър на Георги Арнаудов. Творбата е написана специално и по поръчка на ХХ-то юбилейно издание на Международен фестивал за съвременна клавирна музика ppIANISSIMO и ще бъде изпълнена от пианистите Лилия БОЯДЖИЕВА и Борислава ТАНЕВА, под диригентството на Маестро Росен ГЕРГОВ.

XLVIII МЕЖДУНАРОДЕН ФЕСТИВАЛ “СОФИЙСКИ МУЗИКАЛНИ СЕДМИЦИ 2017”
* На 21 юни, 2017 г., в Студио 1 на Българското национално радио в рамките на 48 Международен фестивал “Софийски музикални седмици 2017” 
ще бъде представена голяма вечер посветена на композитора Георги Арнаудов. 
В нея, в рамките на три модула ще бъдат включени:
- представяне на най-новия диск с творби на Арнаудов; 
- Камерен концерт с изпълнения на най-нови творби на композитора написани през последните години: "Сюита в стил Concertato" (2014) - за цигулка и пиано, "Вратите на съня" (2016) - за пиано и струнен квинтет и "Каталог на устройства, ветрове и усещания" (2016) - за клавирно трио;
- представянето на "Фрагменти по Едип Тиран" на Софокъл. Драма - Танц - Мелос за пеещи и танцуващи тела и антични инструменти;

* На 29 май, 2017 г., в рамките на 48 Международен фестивал “Софийски музикални седмици 2017” ще бъде представена премиерата на 
"Концерт за две виолончели и оркестър" от Георги Арнаудов. Творбата е написана по поръчка на Камерен оркестър "Камерата Орфика НБУ" специално за солистите Лилия Байрова-Шулц и Лиляна Кехайова. Творбата ще бъде представена от "Камерата Орфика НБУ" под диригентството 
на Кристиан Шулц (Австрия).


Vivapiano 2017
* Шестото издание на конкурса Vivapiano, посветено на 60-годишнината от рождението на композитора Георги Арнаудов, ще се проведе от 21-23 
април 2017 в концертните зали на Националната Музикална Академия "Професор Панчо Владигеров' - София! Още...

Премиера в Мюнхен на "Три сонета по Микеланджело"
*На 5 април 2017 г., в Мюнхенската "Schwere Reiter" световноизвестната виолончелистка Аня Лехнер ще представи световната премиера на 
"Три сонета по Микеланджело" на Георги Арнаудов написани специално и посветени на нея. Аня Лехнер e един от съоснователите и член на световно известния Мюнхенски Струнен квартет “Розамунда”, на дуото Дино Салуци - бандонеон - Аня Лехнер - виолончело (“El Encuentro”, “Navidad de los Andes”, “Ojos negros” и с Квартет "Розаменда" "Kultrum") и основател на Квартет "Тарковски". Лехнер е един от основните артисти на Мюнхенската звукозаписна компания ECM Records на продуцента Манфред Айхер. През последните години Аня Лехнер изпълнява творби на Арнаудов в рамките на нейни рецитали. Още...

Теренно изследване в Китай
*През април и май 2016 Георги Арнаудов посети Китай в рамките на едно обширно теренно изследване на четири китайски провинции – Гуандонг, Фуджиан, Шанси и Гансу и беше поканен заедно с още 14 световно известни Европейски композитори да сътрудничи с китайски музикални състави, както и да напише нови творби за Камерният оркестър на Забранения Град и за Китайския национален оркестър. Премиерата на двете нове творби на Арнаудов ще бъде представена в Пекин, през Културнея сезон на 2017-2018. Още...

"Вратите на съня", Тихи и приглушени симфонии за струнен оркестър и пиано
*На 25 април 2016 г., в Централният Военен клуб - София, Камерен Ансамбъл "Софийски солисти" под диригентството на Иван Стоянов представи световната премиера на “Вратите на съня”, Тихи и приглушени симфонии за струнен оркестър и пиано от Георги Арнаудов. След възторжения прием на публика и критика “Вратите на съня” бяха изпълнени многократно от Габровския камерен оркестър (27.04.2016), Плевенска филхармония (10.09.2016), Камерен оркестър "Орфей" (5.12.2016), Камерен ансамбъл "Дианополис" (5.02.2017) Още...

"Baroqus Ex Machina" – Концерт за пиано, хамерклавир, харпсихорд и оркестър
* На 24 Април, 2014, в Студио 1 на БНР беше представена световната премиера на "Baroqus Ex Machina" – Концерт за пиано, хамерклавир, харпсихорд и оркестър със солисти: Даниела Дикова - Пиано, Василий Илисавски (Русия) - Хамерклавир, Байрън Шенкман (САЩ) - Харпсихорд и Камерата "Арденца". Концертът е написан по повод честването на 300 годишнината на Карл Филип Емануел Бах и беше представен по време на откриването на Третото издание на конкурса Vivapiano.

